נשים ראשונות בתפקידים ציבוריים בישראל

בערך זה ניתן פירוט של הנשים הראשונות שנבחרו או מונו לתפקידים מסוימים במדינת ישראל. ערך מורחב – נשים בממשלות ישראל מאז קום המדינה ועד היום כיהנו 24 נשים כשרות בממשלות ישראל, ואישה אחת, גולדה מאיר כראש ממשלת ישראל. בממוצע, בין שנות ה-90 של המאה ה-20 לראשית העשור השני של המאה ה-21, היוו הנשים כ-6% עד 10% מהשרים בממשלות ישראל. לשם השוואה, במדינות סקנדינביה אחוז הנשים בממשלה הוא בין 40% ל-50%, אם כי בשוודיה מעולם לא כיהנה אישה בתפקיד ראש הממשלה, במדינות צפון אמריקה למעלה מ-20%, ובמערב אירופה קרוב ל-20%. הממוצע הישראלי בשנים אלה היה דומה לממוצע במדינות דרום אמריקה וחלק ממדינות אפריקה. בממשלה שהחלה לכהן ב-2013 עלה שיעור הנשים ל-18%. בממשלה הזמנית לא כיהנה אף אישה. האישה הראשונה שכיהנה כשרה הייתה גולדה מאיר, כשרת העבודה ומאוחר יותר כשרת החוץ. במשך 25 שנותיה הראשונות של מדינת ישראל, הייתה מאיר האישה היחידה שכיהנה כשרה. בשנת 1969 הייתה האישה הראשונה, והיחידה עד כה, שנבחרה לתפקיד ראש הממשלה. מלבד הממשלה הזמנית, גם בממשלות שכיהנו בין השנים 1969-1966, 1983-1974, 1986-1984 ו-1992-1988 לא כיהנו נשים. בממשלת רבין השנייה כיהנו לראשונה שתי נשים - אורה נמיר ושולמית אלוני. בממשלות שרון כיהנו לראשונה שלוש נשים (בו זמנית בהרכבים שונים) - לימור לבנת, ציפי לבני, דליה איציק ויהודית נאות. בממשלה ה-33 (2013-2015) כיהנו לראשונה ארבע נשים - יעל גרמן, ציפי לבני, לימור לבנת וסופה לנדבר. בממשלה ה-34 כיהנו גם כן ארבע נשים. בממשלה ה-35, הושבעו לראשונה שמונה נשים ביום השבעת הממשלה, כשרות - בין היתר, לראשונה הושבעה שרה במשרד התחבורה והבטיחות בדרכים - השרה מירי רגב. כמו כן, בממשלה זו הושבעו לראשונה שרה חרדית - עומר ינקלביץ', ושרה ממוצא אתיופי - פנינה תמנו-שטה. בממשלה ה-36, הושבעה לראשונה שרה בעלת נכות, קארין אלהרר, ובסך הכל מכהנות בממשלה תשע נשים. במשרדי האוצר, ביטחון הפנים, פיתוח הפריפריה, הנגב והגליל, שירותי הדת, ירושלים ומורשת לא כיהנו נשים. במשרד הביטחון כיהנה סגנית שר. בחמישים שנותיה הראשונות של המדינה, מספר הנשים שנבחרו לכנסת היה יציב, ונע בין 7 (בכנסת השתים עשרה) לבין 12 (בכנסת השלישית). לכנסת השש עשרה נבחרו 17 חברות כנסת, ובשלהי כהונתה, עקב חילופי גברי, הגיע מספרן ל-21. גם לכנסת השבע עשרה נבחרו 17 נשים, ולכנסת ה-18 נבחר מספר שיא של 21 נשים, ובשנת 2011 אף הגיע ל-24. בבחירות לכנסת ה-19 נרשם שיא חדש - 27. חלק מהגידול במספרן של הנשים בכנסת נובע משריון מקומות לנשים ברשימותיהן של מפלגות שונות החל משנות ה-90, ובהן העבודה, הליכוד, מרצ והמפד"ל. בכנסת העשרים נמנו 33 חברות כנסת. שיעור הנשים שכיהנו בכנסת ה-18, היה 19.2%. שיעור זה דומה לממוצע העולמי, אך נמוך מהמקובל במרבית מדינות המערב. תשע נשים עמדו בראש מפלגות שנבחרו לכנסת - רחל כהן-כגן בראש רשימת ויצו בכנסת הראשונה, גולדה מאיר בראש המערך בכנסת השביעית והשמינית, שולמית אלוני בראש רצ ומרצ בין הכנסת השמינית לבין הכנסת השלוש עשרה, ציפי לבני בראש קדימה בכנסת השמונה עשרה ובראש התנועה בכנסת התשע עשרה, שלי יחימוביץ' בראש העבודה בכנסת התשע עשרה, זהבה גלאון בראש מרצ בכנסת התשע עשרה ובכנסת העשרים, תמר זנדברג בראש מרצ בכנסת העשרים, איילת שקד בראש ימינה בכנסת העשרים ושתיים ומרב מיכאלי בראש רשימת העבודה בכנסת העשרים וארבע. שלוש הראשונות לא נדרשו להתמודד על התפקיד בבחירות מקדימות - כהן-כגן ואלוני עמדו בראש המפלגות אותן הקימו, ואילו גולדה מאיר הייתה המועמדת היחידה שהתמודדה על התפקיד במרכז המערך. לבני הייתה הראשונה שנבחרה לתפקידה בפריימריז, בשנת 2008, ואף זכתה כמפלגה במספר המנדטים הגדול ביותר בכנסת. גם יחימוביץ', גלאון ומיכאלי, שנבחרו בעקבותיה, נבחרו בבחירות מוקדמות. אורה נמיר הייתה האישה הראשונה שהתמודדה בפריימריז לראשות מפלגה, בבחירות לראשות מפלגת העבודה ב-1992. היא הגיעה למקום הרביעי. האישה הראשונה, והיחידה עד כה, שנבחרה לכהן כיושבת ראש הכנסת היא יושבת הראש בכנסת ה-17, דליה איציק. נשים עמדו בראשות רוב ועדות הבית, למעט ועדת החוץ והביטחון, ועדת הכספים וועדת חוקה, חוק ומשפט. באופן מסורתי, עומדת אישה בראש הוועדה לקידום מעמד האישה, ואולם בשנת 2006 היה גדעון סער לגבר הראשון שנבחר לתפקיד זה. האישה הראשונה שנבחרה לעמוד בראש רשות מקומית בישראל היא חייקה גרוסמן, שעמדה בראש המועצה האזורית געתון (כיום חלק מהמועצה האזורית מטה אשר) בין השנים 1951-1950. האישה הראשונה שנבחרה לכהן כראש עירייה היא חנה לוין, ראש עיריית ראשון לציון בין השנים 1960-1956. באותה העת, נבחרו ראשי הרשויות בידי מועצת העיר. החל משנת 1975 נבחרים ראשי הרשויות בבחירות ישירות, על ידי תושבי העיר. האישה הראשונה שנבחרה בדרך זו היא זיוה בן דרור, שנבחרה לתפקיד ראש מועצת אבן יהודה ב-1989. נכון למרץ 2024, בראש 14 מבין 257 הרשויות המקומיות בישראל עומדות נשים: מרים פיירברג בנתניה (מאז 1998), ליאת שוחט באור יהודה, אור פירון-זומר באורנית, מירה בן ארי במועצה אזורית גן רווה, ליזי דלריצ'ה בגני תקווה, נילי אהרון בירוחם, גלית שאול במועצה אזורית עמק חפר, שלומית שיחור רייכמן במועצה אזורית עמק יזרעאל, אושרת גני גונן במועצה אזורית דרום השרון, רותם ידלין במועצה אזורית גזר, קרן גרין בקדימה-צורן, מיכל רוזנשיין בקריית אונו, דפנה רביד-רבינוביץ בשוהם ולין קפלן בתל מונד. נשים בפוליטיקה הישראלית נחמן גלבוע, "יותר מתמיד: נשים מתמודדות על תפקיד ראש מועצה", הזמן הירוק, 9 באוגוסט 2012 לפי נתוני האיגוד הבין-פרלמנטרי. הנתונים המופיעים בו מתייחסים לנובמבר 2008, בעת שכיהנה הכנסת ה-17. ראו גם שחר אילן, ובמקום ה-101 בייצוג נשים בפרלמנט: ישראל, באתר הארץ, 16 במרץ 2008. רדיר כמאל מריח ממפלגת כחול לבן, בקרוב חברת הכנסת הדרוזית הראשונה, שוחחה עם בן כספית ואריה אלדד על תכניות העבודה שלה., באתר ערוץ 7, 29 באפריל 2019 נועם שרביט, ‏השופטת דורית ביניש: "המסורת השיפוטית שלנו חזקה מכל חילופי הדורות", באתר גלובס, 26 בספטמבר 2006 אביעד גליקמן, נילי ארד מונתה לנשיאת בית הדין הארצי לעבודה, באתר כלכליסט, 6 בספטמבר 2010 "בשורה גדולה לאישה הערבית": אישה מונתה לראשונה לתפקיד קאדית, באתר וואלה, 25 באפריל 2017 חיים גולדיטש, לוחמת הימ"מ הראשונה מספרת על התפקיד בשעת לחימה - ליצנית רפואית, באתר כאן – תאגיד השידור הישראלי, 3 בנובמבר 2023 לראשונה בישראל: אישה מונתה למפקדת מרחב ישראל היום, 22 באוגוסט 2013 עמרי מילמן, היועצת הכספית לרמטכ"ל: אריאלה לזרוביץ', באתר כלכליסט, 27 ביולי 2017 עדו בן פורת, שר הביטחון גנץ החליט למנות את תא"ל (במיל') רחל טבת-ויזל לנציבת קבילות חיילים (נקח"ל)., באתר ערוץ 7, 11 בדצמבר 2020 מינוי המנהל הכללי של משרד המדע והטכנולוגיה באתר משרד ראש הממשלה סערה סביב פיטוריה של יעל שאלתיאלי מקק"ל mynet‏, 6 במאי 2012 חזקי ברוך, אורלי פרומן - מנכ"ל משרד התרבות, באתר ערוץ 7, 27 ביולי 2009 לילך ויסמן, ‏אנדורן מונתה למנכ"לית האוצר; הוקם קבינט דיור בראשות לפיד, באתר גלובס, 14 באפריל 2013 עמירם ברקת, ‏אורנה הוזמן-בכור מונתה למנכ"לית משרד התשתיות האנרגיה והמים, באתר גלובס, 6 באוקטובר 2013 לילך ויסמן, ‏אורנה הוזמן-בכור מונתה למנכ"לית משרד הפנים, באתר גלובס, 21 ביוני 2015 אביאור אבו, הנדל מינה את לירן אבישר בן-חורין למנכ"לית משרד התקשורת, באתר כלכליסט, 20 במאי 2020 אנה ברסקי, ‏נעמה שולץ תמונה למנכ״לית משרד ראש הממשלה החליפי, באתר מעריב אונליין, 14 ביוני 2021 מינוי המנהלת הכללית של משרד העבודה, הרווחה והשירותים החברתיים, באתר ממשל זמין, ‏11 ביולי 2021 צאלה קוטלר הדרי, ‏מהפכה בחגורה שחורה: מיהי עינת קליש רותם, המתמודדת שסחפה את חיפה, באתר ‏מאקו‏, 31 באוקטובר 2018 יהודה שלזינגר, דרמת ענק בבית שמש: ד"ר עליזה בלוך ניצחה בבחירות לראשות העיר, באתר ישראל היום, 31 באוקטובר 2018 טל שניידר, ‏ירוחם: לראשונה תעמוד בראשות העירייה אישה, באתר גלובס, 30 באוקטובר 2018 רענן בן צור ואמיר אלון, מהפך בכפר יונה: אישה הדיחה את ראש העיר ב-41 השנים האחרונות, באתר ynet, 31 באוקטובר 2018 אמיר אלון, המנצחות הגדולות: הדיחה ראש עיר מכהן, גברה על המועמדת של נתניהו, באתר ynet, 31 באוקטובר 2018 זהר אליה טוריאל, הנכדה נבחרה לראשת מועצה, ואחרי 36 שנה מקיימת את הצוואה של סבה, באתר Xnet‏, 1 ביולי 2020 פאוזי אבו טועמה, ראש מועצת פרדס חנה-כרכור נכנסת לתפקידה ביום סימבולי: "ההסתה נגדי היתה אכזרית", באתר mynet‏ חדרה, 4 בדצמבר 2018 דניאל סלגניק, אחרי 3 שנות ועדה ממונה: לין קפלן נבחרה לראשות מועצת תל מונד, באתר mynet‏ נתניה, 9 בדצמבר 2020 עינב בן יהודה, אסתר דומיניסיני מונתה למנכ"לית שירות התעסוקה, באתר TheMarker‏, 1 באוקטובר 2003 תני גולדשטיין, הממשלה אישרה מינוי רונית קן לממונה על ההגבלים, באתר ynet, 30 באוקטובר 2005 מיקי פלד, אסתר דומיניסיני מונתה למנכ"לית הביטוח הלאומי, באתר ynet, 1 בינואר 2008 עידו סולומון, עו"ד ציונה קניג יאיר מונתה לראש הנציבות לשוויון הזדמנויות בעבודה, באתר TheMarker‏, 5 בנובמבר 2007 ליאור גוטמן, אורית פרקש הכהן מונתה ליו"ר זמנית של רשות החשמל, באתר כלכליסט, 25 בספטמבר 2011 אדריאן פילוט, ‏קרנית פלוג מונתה לנגידת בנק ישראל, באתר גלובס, 20 באוקטובר 2013 רננה גוטמן קורות חיים אתר News1 רננה גוטמן ז"ל אתר אבלים 18 בספטמבר 2016 עופר אדרת, הישראלית שעשתה היסטוריה ב-1972, באתר הארץ, 13 באוקטובר 2016 שרון רופא-אופיר, לראשונה: אשה מונתה לנהל בית חולים, באתר ynet, 20 בפברואר 2003 קובי נחשוני, בפעם השנייה בישראל: אישה בראש מועצה דתית, באתר ynet, 15 ביולי 2021 מירב לוי, נשיאת אוניברסיטה ראשונה בישראל: פרופ' רבקה כרמי, באתר News1 מחלקה ראשונה, 26 בדצמבר 2005 אפרת דובדבני מונתה למנכ"לית בית הנשיא, באתר ynet, 16 ביולי 2007 מזכירת הכנסת החדשה היא ירדנה מלר, באתר ynet, 2 במרץ 2010 נשיאה חדשה לאקדמיה הלאומית למדעים, באתר ynet, 21 ביוני 2010 אביטל להב, החשבת החדשה - חברת מרכז ליכוד לשעבר, באתר ynet, 6 באפריל 2011 אלון חכמון, ‏קרן בר מנחם מונתה לראש המחלקה לחקירות שוטרים, באתר מעריב אונליין, 19 בפברואר 2018 רו"ח איריס שטרק נבחרה לנשיאת לשכת רואי החשבון, באתר גלובס, 5 בספטמבר 2018 עודד בר מאיר, מזכ"לית חדשה לתנועת הקיבוץ הדתי: שרה עברון מקיבוץ סעד, באתר mynet‏ קיבוץ, 1 בספטמבר 2020